สังคมข่าวหุ้น
*... ดัชนีตลาดหุ้นไทยปิดที่ระดับ 1,324.40 จุด ลดลง 8.82 จุด มูลค่าการซื้อขาย 44,367.02 ล้านบาท จับตาการประกาศผลประกอบการของบริษัทจดทะเบียนไตรมาส 2/63 โค้งสุดท้าย พร้อมติดตาม MSCI Rebalance ประกาศเช้าวันที่ 12 ส.ค.และจะมีผลวันที่ 1 ก.ย.จะมีการปรับน้ำหนักหุ้นไทยอย่างไร มีหุ้นตัวไหนเข้า/ออกบ้าง ต้องคอยติดตาม ...
9 ส.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,324.40 จุด ลดลง 8.82 จุด มูลค่าการซื้อขาย 44,367.02 ล้านบาท จับตาการประกาศผลประกอบการของบริษัทจดทะเบียนไตรมาส 2/63 โค้งสุดท้าย พร้อมติดตาม MSCI Rebalance ประกาศเช้าวันที่ 12 ส.ค.และจะมีผลวันที่ 1 ก.ย.จะมีการปรับน้ำหนักหุ้นไทยอย่างไร มีหุ้นตัวไหนเข้า/ออกบ้าง ต้องคอยติดตาม …
*… ล่าสุด บล.กสิกรไทย ได้ปรับคำแนะนำเป็น “ถือ” หุ้น AOT จากเดิม “ขาย” อัพราคาเป้าหมายเป็น 56 บาท จากเดิม 45 บาท โดยการนำ CG discount ออกจากการประเมินมูลค่าราคาเป้าหมาย หลังจากได้ข้อมูลใหม่เกี่ยวกับเรื่องการแก้ไขสัญญาดิวตี้ฟรี ระหว่าง AOT กับกลุ่มคิง เพาเวอร์ ถือเป็นอำนาจของคณะกรรมการบริหารที่สามารถทำได้ พร้อมมองว่ามูลค่าสัญญาดิวตี้ฟรีจะลดลงหากต้องจัดการประมูลขึ้นมาใหม่ …
*… ลุ้น TASCO แจ้งงบไตรมาส 2/63 วันนี้ โบรกฯ คาดพลิกมีกำไรราว 1,400-1,500 ล้านบาท เมื่อจากไตรมาสก่อนที่ขาดทุนสุทธิ 784 ล้านบาท ซึ่งมีแรงหนุนจากการบันทึกกลับ NRV ทั้งหมดหลังจากราคายางมะตอยกลับมาเพิ่มขึ้นกว่าเท่าตัวจากไตรมาส 1/63 และในไตรมาส 3 นี้ ยังได้ปัจจัยบวกจากดีมานด์ที่คาดว่าจะเพิ่มขึ้นจากจีน หลังจากปีนี้จีนเกิดน้ำท่วมส่งผลให้รัฐจำเป็นต้องเร่งซ่อมแซมถนน ซึ่ง TASCO มีการส่งออกยางมะตอยไปจีนคิดเป็น 40% ขณะที่ในไทยก็เกิดเหตุน้ำท่วมในหลายจังหวัด น่าจะส่งผลให้ความต้องการใช้ยางมะตอยเพิ่มขึ้นหลังน้ำลดเพื่อซ่อมแซมถนนเช่นเดียวกัน …
*… บอร์ด TPCH ไฟเขียวจ่ายปันผลระหว่างกาล  0.088 บาท/หุ้น มีกำหนดขึ้นเครื่องหมาย XD วันที่ 20 ส.ค. 2563 อนาคตก็แจ่มเตรียม COD โรงไฟฟ้าชีวมวล 3 แห่ง กำลังการผลิตรวม 26  เมกะวัตต์ ภายในไตรมาส 3 นี้ ก็จะหนุนให้กำลังการผลิตไฟฟ้าชีวมวลเพิ่มเป็น 109 เมกะวัตต์ …
*… JKN ล่าสุดเปิดตัวธุรกิจใหม่ “JKN Shopping” ดันผลิตภัณฑ์ความงามตัวแรกที่จะช่วยให้คุณผิวขาวกระจ่างใสเห็นผลได้ใน 1-2 สัปดาห์ ในชื่อ C-TRIA (ซี-เทรีย) ผลิตภัณฑ์เสริมอาหาร ที่จะคืนความนุ่ม ชุ่มชื้น คืนความอ่อนเยาว์ให้ผิวพรรณภายใน 1 เดือน โดยกลุ่มเป้าหมายทางการตลาดที่ชัดเจนคือ ทุกเพศ ทุกวัย อายุ 18 ปีขึ้นไป  ตั้งเป้ายอดขาย 1 ล้านกล่องภายในสิ้นปี 63 หรือประมาณการ 1,590 ล้านบาท …
*… PIMO นำทัพโดย “วสันต์ อิทธิโรจนกุล” กางแผนเปิดโรงงาน ณ อ.นครชัยศรี จ.นครปฐม ต้อนรับการมาเยือนของนักลงทุน ภายหลังจากที่เดินเครื่องการผลิตมอเตอร์เต็มกำลัง รองรับคำสั่งซื้อที่เข้ามาอย่างท่วมท้น การันตีคุณภาพด้วยการเป็นผู้ผลิตมอเตอร์รายใหญ่ 1 ใน 3 ของโลกแถมโควิด-19 ช่วยพลิกวิกฤติเป็นโอกาส จากความต้องการซื้อมอเตอร์ไหลเข้าไม่ขาดสาย ซึ่งนักลงทุนได้มาเห็นของจริง กลับไปคงยิ้มแก้มปริได้ คาดเป็นหุ้น Growth Stock ถือยาว ๆ ไป …
*… หุ้นไอพีโอน้องใหม่ “เอิร์ธ เท็ค เอนไวรอนเมนท์ หรือ ETC” ยังเปิดให้เปิดจองซื้อหุ้น IPO จำนวน 600 ล้านหุ้น ในราคาหุ้นละ 2.60 บาท ถึงวันพรุ่งนี้ (11 ส.ค. 2563) ก่อนจะเข้าซื้อขายในตลาดหลักทรัพย์ mai เป็นวันแรกในวันที่ 18 ส.ค. 2563 โดยราคาดังกล่าวคิดเป็นอัตรา P/E ปีหน้าที่ 22 เท่า ซึ่งมีส่วนลดให้นักลงทุนราว 23% เมื่อเทียบกับค่าเฉลี่ยหุ้นกลุ่มพลังงานที่มีอัตรา P/E ประมาณ 29-30 เท่า จัดว่าน่าสนใจ นอกจากนี้ ยังมีหุ้นสามัญส่วนเกิน (Greenshoe Option) อีก 60 ล้านหุ้น หรือคิดเป็นสัดส่วนถึง 10% ของจำนวนหุ้น IPO ทั้งหมด เพื่อสร้างความมั่นใจให้กับนักลงทุนด้วย …
*… SICT-DOHOME-CFRESH ติดเกณฑ์ใช้ Cash Balance  ให้นักลงทุนซื้อหลักทรัพย์ด้วยบัญชี Cash Balance ด้วยการวางเงินสดไว้ล่วงหน้ากับโบรกเกอร์เต็มจำนวนก่อนซื้อหลักทรัพย์ มีผลตั้งแต่วันที่ 10 ส.ค.-18 ก.ย. 2563 …
*… ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz…
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.